Χιονοδρομία αντοχής στους Χειμερινούς Ολυμπιακούς Αγώνες 1924 – 18 χιλιόμετρα ανδρών

Τα 18 χιλιόμετρα ανδρών ήταν το ένα από τα δύο αγωνίσματα χιονοδρομίας αντοχής στο πρόγραμμα των Χειμερινών Ολυμπιακών Αγώνων του 1924. Συνολικά 41 αθλητές από 12 χώρες έλαβαν μέρος στον αγώνα που διεξήχθη στις 2 Φεβρουαρίου στο Σαμονί της Γαλλίας.

Το χρυσό μετάλλιο κατέκτησε ο Νορβηγός Θόρλαϊφ Χάουγκ, το ασημένιο ο συμπατριώτης του, Γιοχάν Γκρατουμσμπρότεν, ενώ το χάλκινο ο Φινλάνδός Τάπανι Νίκου. Χαρακτηριστικό είναι ότι τις πρώτες έντεκα θέσεις της κατάταξης κατέλαβαν Σκανδιναβοί αθλητές. 

 Συμμετέχουσες χώρες 
Στον ιστότοπό της, η Διεθνής Ολυμπιακή Επιτροπή ονομάζει 7 ακόμη αθλητές στο αγώνισμα, που όμως δεν ξεκίνησαν τον αγώνα και ως εκ τούτου δεν καταγράφονται στη λίστα των συμμετεχόντων. Οι 12 χώρες που έλαβαν μέρος είναι οι εξής (σε παρένθεση ο αριθμός των αθλητών):

 Σύνοψη αγωνίσματος 
Τρεις ημέρες μετά τον εξαντλητικό αγώνα των 50 χιλιομέτρων, το αγώνισμα των 18 χιλιομέτρων πραγματοποιήθηκε κάτω από καλύτερες καιρικές συνθήκες και σε πιο επίπεδη πίστα, με μόλις 170 μέτρα υψομετρική διαφορά. Πριν από την έναρξη του αγώνα έγινε μια μεγάλη συζήτηση σχετικά με τους συμμετέχοντες, καθώς την ίδια ημέρα ήταν προγραμματισμένο να διεξαχθεί και το κομμάτι της χιονοδρομίας αντοχής στο βόρειο σύνθετο. Στο τέλος αποφασίστηκε ότι οι αθλητές είχαν το δικαίωμα να αγωνιστούν και στους δύο αγώνες αν το επιθυμούσαν. Έτσι, η Νορβηγία αποφάσισε να δηλώσει τους Θόρλαϊφ Χάουγκ και Γιοχάν Γκρατουμσμπρότεν και στα δύο αθλήματα, τους Γιον Μόρνταλεν και Έιναρ Λάντβικ μόνο στα 18 χιλιόμετρα και τους Θόραλφ Στρέμσταντ και Χάραλντ Έκερν μόνο στο βόρειο σύνθετο. 17 από τους 30 συμμετέχοντες στο βόρειο σύνθετο συμμετείχαν και στους δύο αγώνες εκείνης της ημέρας.

Ο αγώνας των 18 χιλιομέτρων ξεκίνησε στις 9:30 το πρωί, με τον Τσεχοσλοβάκο Άντον Γκόντσταϊν να αρχίζει πρώτος την προσπάθειά του. Ένα λεπτό αργότερα ξεκίνησε ο δεύτερος συμμετέχοντας, ο Αμερικανός Άντερς Χάουγκεν και ακολούθησαν όλοι οι υπόλοιποι με διαφορά 30 δευτερολέπτων ο ένας από τον άλλο. Τελευταίος εκκίνησε ο Αμερικανός Ράγκναρ Όμτβεντ στις 9:55:30 π.μ.. Ο πρώτος που τερμάτισε ήταν ο Φινλανδός Τάπανι Νίκου στις 10:51:56 π.μ., ο οποίος σημείωσε καλύτερο χρόνο από τους Λάντβικ και Περ Έρικ Χέντλουντ, μέχρι που ο Γκρατουμσμπρότεν βελτίωσε τον χρόνο του κατά 35 δευτερόλεπτα. Τέσσερα λεπτά αργότερα, ο Χάουγκ πέρασε τη γραμμή τερματισμού κατά 1 λεπτό και 20 δευτερόλεπτα ταχύτερα από τον Γκρατουμσμπρότεν και εξασφάλισε το δεύτερο χρυσό του μέσα σε τρεις ημέρες. Ακολούθησε ο Μόρνταλεν, ο οποίος κατέλαβε την τέταρτη θέση, με τους τέσσερις συνολικά Νορβηγούς να τερματίζουν στις πρώτες πέντε θέσεις της κατάταξης.

 Τελική κατάταξη 

 Κατάταξη  Σειρά Εκκίν.  Αθλητής  Χώρα  Χρόνος 1 34 Θόρλαϊφ Χάουγκ  Νορβηγία 1:14:31.4 2 27 Γιοχάν Γκρατουμσμπρότεν  Νορβηγία 1:15:51.0 3 9 Τάπανι Νίκου  Φινλανδία 1:16:26.0 4 35 Γιον Μόρνταλεν  Νορβηγία 1:16:56.8 5 10 Έιναρ Λάντβικ  Νορβηγία 1:17:27.4 6 12 Περ Έρικ Χέντλουντ  Σουηδία 1:17:49.0 7 38 Μάτι Ράιβιο  Φινλανδία 1:19:10.4 8 8 Έλις Σαντίν  Σουηδία 1:19:24.0 9 20 Τορκέλ Πέρσον  Σουηδία 1:19:29.8 10 33 Έρικ Βίνμπεργκ  Σουηδία 1:20:29.4 11 22 Μάτι Ρίτολα  Φινλανδία 1:25:13.4 12 40 Ενρίκο Κόλι 20px|border|Ιταλία Ιταλία 1:26:32.4 13 7 Αντόνιο Χερίν 20px|border|Ιταλία Ιταλία 1:33:06.4 14 21 Πίτερ Σμιντ 20px|border|Ελβετία Ελβετία 1:33:34.8 15 24 Ντανιέλε Πελισιέρ 20px|border|Ιταλία Ιταλία 1:33:45.2 16 30 Άντον Κόλιν  Φινλανδία 1:33:54.6 17 14 Στεπάν Χεβάκ  Τσεχοσλοβακία 1:34:43.4 18 1 Άντον Γκόντσταϊν  Τσεχοσλοβακία 1:34:54.0 19 6 Σίγκουρντ Όβερμπι  Ηνωμένες Πολιτείες 1:34:56.0 20 5 Ζιλμπέρ Ραβανέλ  Γαλλία 1:35:33.4 21 29 Ακίλε Μπάκερ 20px|border|Ιταλία Ιταλία 1:36:03.8 22 39 Ξαβιέ Αφεντραζέρ 20px|border|Ελβετία Ελβετία 1:36:36.2 23 17 Βάτσλαβ Τζον  Τσεχοσλοβακία 1:37:20.8 24 16 Φράντισεκ Χακ  Τσεχοσλοβακία 1:39:41.6 25 19 Χανς Άιντενμπενζ 20px|border|Ελβετία Ελβετία 1:39:51.8 26 31 Αλεξάντρ Ζιράρ Μπιγ 20px|border|Ελβετία Ελβετία 1:41:43.4 27 15 Φραντσίζεκ Μπούγιακ  Πολωνία 1:42:13.0 28 3 Αντρζέι Κρζεπτόφκι  Πολωνία 1:43:02.8 29 11 Αντριέν Βαντέλ  Γαλλία 1:43:58.0 30 13 Τζον Κάρλετον  Ηνωμένες Πολιτείες 1:45:49.8 31 25 Ιστβάν Ντεβάν 20px|border|Ουγγαρία Ουγγαρία 1:50:20.8 32 37 Ζντένεκ Σβίγκελι 20px|border|Γιογκοσλαβία Γιουγκοσλαβία 1:50:27.6 33 2 Άντερς Χάουγκεν  Ηνωμένες Πολιτείες 1:55:04.2 34 26 Βλαντιμίρ Καϊζέλι 20px|border|Γιογκοσλαβία Γιουγκοσλαβία 2:00:43.0 35 41 Ράγκναρ Όμτβεντ  Ηνωμένες Πολιτείες 2:05:03.0 36 4 Ντούσαν Ζινάγια 20px|border|Γιογκοσλαβία Γιουγκοσλαβία 2:12:19.4 - 23 Μπέλα Σέπες 20px|border|Ουγγαρία Ουγγαρία Δεν τερμάτισε 32 Μίρκο Παντάκοβιτς 20px|border|Γιογκοσλαβία Γιουγκοσλαβία Δεν τερμάτισε 28 Μαρσιάλ Παγιό  Γαλλία Δεν τερμάτισε 39 Ρόμπερτς Πλούμε  Λετονία Δεν τερμάτισε 18 Ντενί Κουτέ  Γαλλία Δεν τερμάτισε - Έρνεστ Άπλγιαρντ  Μεγάλη Βρετανία Δεν ξεκίνησε - Άλαν Κάρι  Μεγάλη Βρετανία Δεν ξεκίνησε - Άλεξ Κέιλερ  Μεγάλη Βρετανία Δεν ξεκίνησε - Κρις Μάκιντος  Μεγάλη Βρετανία Δεν ξεκίνησε - Βάλτερ Ντέλμαρ 20px|border|Ουγγαρία Ουγγαρία Δεν ξεκίνησε - Αλαντάρ Χάμπερλ 20px|border|Ουγγαρία Ουγγαρία Δεν ξεκίνησε - Χένρικ Μούκενμπρουκ  Πολωνία Δεν ξεκίνησε

 Παραπομπές 

 Εξωτερικοί σύνδεσμοι 



18 χιλιόμετρα ανδρών